section_heading: Povijest
paragraph_text: Postaja emitira 24 sata dnevno i računalno je nadzirana. Sadržaj je profiliran prema zahtjevima mlađeg slušateljstva, prije svega u izboru glazbe. Većinom izvodi modernu i trenutno najpopularniju domaću i stranu glazbu. Žanrovi glazbe koja se može čuti na postaji uključuju pop, dance, disco, R&B, rock, rap i hip hop. Program ima i nekoliko specijaliziranih glazbenih emisija o domaćim i inozemnim top ljestvicama, kontakt emisiju, športsku emisiju i dr. Povremeno puštaju i glazbu snimljenu u vlastitom studiju Megamix produkcije. U specijaliziranim emisijama slušateljstvu se prenose vijesti iz modernih glazbenih trendova.